Újabb gólfesztiválban reménykednek Münchenben | 24.hu
2010. 04. 21. 15:47	A Bayern gólzáporos győzelemmel hangolt a Lyon elleni BL-elődöntőre.	A német sajtó szerint a Bayern München egyértelmű esélyesként lép pályára szerdán hazai pályán az Olympique Lyon ellen a labdarúgó Bajnokok Ligája elődöntőjének első mérkőzésén, különösen az után, hogy a csapat a hétvégén a Hannover felett aratott 7-0-ás bajnoki sikerrel “melegített” a BL-csatára.
“A németek mindig veszélyesek a nagy mérkőzéseken, ráadásul az elődöntőben a Manchester Unitedet győzték le. Ott van nekik Arjen Robben és Franck Ribéry, akiktől tudjuk, mit várhatunk” – nyilatkozta Claude Puel, a Lyon vezetőedzője.
Louis van Gaal, a bajorok holland vezetőedzője arról beszélt, milyen eredménnyel lenne elégedett: “Egy gól nélküli döntetlen, vagy egy 1-0-s győzelem sokkal többet érne számunkra, mint például egy 2-1-es siker – fogalmazott van Gaal. – Lehet, hogy ez viccesen hangzik, mégis így van.”
A francia alakulat története második európai kupa-elődöntőjére készül, 1964-ben, a Kupagyőztesek Európa Kupájában a portugál Sporting Lisboával szemben maradt alul.
A vendégeknél sérülés miatt hiányozni fog Jean Makoun, Jean-Alain Boumsong és Mathieu Bodmer, a hazaiaknál az eltiltott Mark van Bommel és Holger Badstuber nem játszhat.
Bayern München: Butt – Lahm, Demichelis, Van Buyten, Danijen Pranjic – Ribéry, Schweinsteiger, Robben – Müller, Olic, Gomez
Olympique Lyon: Lloris – Reveillere, Cris, Toulalan, Cissokho – Pjanic, Ka:llström, Gonalons – Bastos, Delgado, Lisandro Lopez
Drogba kihagyja a vb-t?	×